ඇතැම් විට ගාමිණීගේ අදහසට ඩබ්ලිව්.ඒ.බී. සහ සතිස් අකැමැති වූයේ නම් ගාමිණී එම චරිතය ප්‍රතික්ෂේප කරන්නට ඉඩ තිබිණ. ගාමිණීට චිත්‍රපටයක චරිතයක් අත හැරීම ඉතා සුළු දෙයකි. හුලවාලි චිත්‍රපටයේ චරිතය නිරූපණය ඉතාමත් සාර්ථක විය. ගාමිණීත් සුවිනිතා වීරසිංහත් ටෝනිත් මනාව එම චරිත නිරූපණය කළහ. ටෝනි ද ඉතා සාර්ථක චරිතාංග නළුවෙකි. ඔහු තම චරිතය වෙනුවෙන් සැබැවින්ම ඉතා මහන්සි වන්නෙකි. චරිතය හරිහැටි නිරූපණය කිරීම සඳහා ඔහු තම රූප ස්වභාවය ඕනෑම ආකාරයකට වෙනස් කරගන්නට කැමැතිය. තිර පිටපත කලින් හදාරා ඔහු දර්ශන තලයට එන්නේ දෙබස් ආදිය හොඳින් මතක තබාගෙනය. දර්ශන තලයේදී කැමරා කෝණය ලබාදීමෙන් පසු ටෝනි ඉතා නිවැරැදිව දෙබස් කියමින් සාර්ථකව චරිතය නිරූපණය කරයි.
ටෝනි යනු කව්ද?
සාර්ථක චරිතාංග නළුවෙකි